Къэрал Думэм и депутат Марьяш Иринэ Тэрч къалэм щохьэщIэ
УФ-м и Федеральнэ Зэхуэсым и Къэрал Думэм и депутат Марьяш Иринэ «Къалэ мыинхэм я паркхэр» парт проектыр зэрагъэзащIэм щыгъуазэ зищIын папщIэ иджыблагъэ щыIащ Тэрч муниципальнэ районым хыхьэ Тэрч къалэм. А жылагъуэр хэхуащ ищхьэкIэ къыщыгъэлъэгъуа парт проектыр щагъэзэщIэну къалэхэм.
«Урысей зэкъуэт» партым и проектыр гъэзэщIэнымкIэ жылагъуэ советым хэтхэм щахуэзам депутатым къыхигъэщхьэхукIащ районым, къалэм я щIыналъэ администрацэхэр, жылагъуэ советым хэтхэр, апхуэдэу республикэм и министерствэхэм ящыщу Iуэхум егъэщIылIахэр зэгурыIуэу зэдэлэжьэн зэрыхуейр. Къэбэрдей-Балъкъэрым щыщу «Къалэ мыинхэм я паркхэр» проектым хэхуа муниципальнэ щIыналъиплIым я Iэтащхьэхэм депутатым яжриIащ мы проектым елэжьынымкIэ сытым дежи зэчэнджэщыну.
Марьяш Иринэ проектыр гъэзэщIэным теухуа документацэм еплъащ, паркыр къыщызэрагъэпэщыну щIыпIэм щыIащ.
